ร้านแซ่บสะเด็ด อยู่ริมถนนอโศกมนตรี กลางซอยเลยค่ะ เดิมมีร้านเดียว แต่ตอนนี้ขายดีจนต้องไปเปิดร้านในเพิ่มเพราะลูกค้าเยอะมาก เบียดกันไม่พอ

ร้านนี้มีอะไร

ร้านนี้ส้มตำถ้าใครชอบรสแบบไทยๆ แนะนำเลยค่ะ แต่ถ้าชอบแบบอีสานบ้านเฮา อาจไม่เหมาะนะคะ ตำที่แนะนำได้แก่ ตำข้าวโพด ยำปูม้า อร่อยดีค่ะ เมนูเด็ดอีกอย่างคือ ปลากระพงทอดแซ่บสะเด็ด อร่อยค่ะ ปลาจะถูกทอดกรอบ และหั่นเป็นชิ้นพอดีคำ เสริฟยกตัว แยกน้ำราดและเครื่องมาให้เพื่อไม่ให้เนื้อปลาเละจนเกินไป น้ำราดจะรสชาติหวานๆหน่อยนะคะ ใครชอบหวานแนะนำเลยค่ะเมนูนี้เด็ดสมชื่อ เกือบลืมอีกจานนึงที่เห็นหลายๆโต๊ะสั่ง คือ หมึกติมอร์ จริงๆคือปลาหมึกแดดเดียวค่ะแต่ตั้งชื่อเท่ห์ๆ อร่อยนะคะ เค็มๆดี

ร้านนี้ถ้าไปช่วงเที่ยงอาจจะหงุดหงิดนิดหน่อยค่ะ สาวๆออฟฟิตเยอะจริงๆ แนะนำช่วงเย็นๆ หรือช่วงบ่ายๆ กินสบายค่ะ